ลือกันให้แซด 22 ก.พ.
เสียงบ่นเข้ามาว่า &#8220;สดาวุธ เตชะอุบล&#8221; เข้าไปถือหุ้นใหญ่ ดราก้อนวัน ( D 1) เป็นปีแล้วยังไม่เห็นทำอะไรซักกะที จะส่งลูก &#8220;เบน&#8221; หรือ &#8220;บี&#8221; ก็ทำซะที ปล่อยไว้อย่างนี้ไม่ดีแน่....
22 ก.พ. 2553

เสียงบ่นเข้ามาว่า “สดาวุธ เตชะอุบล” เข้าไปถือหุ้นใหญ่ ดราก้อนวัน ( D 1) เป็นปีแล้วยังไม่เห็นทำอะไรซักกะที จะส่งลูก “เบน” หรือ “บี” ก็ทำซะที ปล่อยไว้อย่างนี้ไม่ดีแน่.... 
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด 
*** ปลายสัปดาห์ที่ผ่านมา ดัชนีหุ้นไทย บวกได้เล็กน้อยไม่ถึง 5 จุด ได้แรงซื้อหุ้นปตท. ( PTT ) ท้ายตลาดเข้ามาช่วยกระตุกดัชนี ขยับขึ้นไปทำปิดสูงสุดของวันและเป็นจุดต้านจิตวิทยา ที่ 700.44 จุด เพิ่มขึ้น 4.78 จุด มูลค่าซื้อขายเบาบาง 12,923.30 ล้านบาท 
*** พอร์ตโบรกเกอร์ และสถาบัน-กองทุน ช่วยกันดันหุ้น ส่วนต่างชาติขายเล็กน้อย 146 ล้านบาท 
*** ส่วนสัปดาห์นี้ ( 22-26 ก.พ.) โค้งสุดท้าย 7 วันอันตรายก่อนลุ้นระทึกตัดสินคดีประวัติศาสตร์ยึดโค..ตร ทรัพย์ 7.6 หมื่นล้านบาท  ที่ยังไม่มีใครคาดเดาได้ว่าจะยึด-ไม่ยึด



บี เตชะอุบล
*** เชื่อว่าสัปดาห์นี้หุ้นยังซึมต่อเนื่องรอผลตัดสิน นักลงทุนไม่กล้าคันไม้คันมือทำอะไรทั้งนั้น รอจนชัวร์ซะก่อนค่อยควักกะตังส์ซื้อหุ้น 
*** หุ้น PTT ขึ้นรับขวัญปันผลครึ่งปีหลังอีก 4.50 บาท รวมที่จ่ายไปแล้วครึ่งแรก 4 บาท/หุ้น ทั้งปีจ่าย 8.5 บาท ทำราคาปิดบวก 6 บาท ที่ 224 บาท 
*** ขณะที่หุ้น CPF (เจริญโภคภัณฑ์อาหาร ) ขายรับข่าวกันเรียบร้อย ( Sell on Fact ) ผลงานปี 2552 ทำกำไร 1 หมื่นล้านบาท ปันผลครึ่งหลังอีก 50 สตางค์ รวมทั้งปีจ่าย 0.73 บาท/หุ้น หรือ  60% ของกำไรสุทธิ เงินที่จ่ายปันผล 5,145.7 ล้านบาท 
*** เสียงบ่นเข้ามาว่า “สดาวุธ เตชะอุบล” เข้าไปถือหุ้นใหญ่ ดราก้อนวัน ( D 1) เป็นปีแล้วยังไม่เห็นทำอะไรซักกะที จะส่งลูก “เบน” หรือ “บี” ก็ทำซะที ปล่อยไว้อย่างนี้ไม่ดีแน่ โดยเฉพาะที่ดินผืนงาม ที่ D 1 ซื้อไว้แถวซีคอนพัฒนการ น่าจะทำอะไรได้มากกว่านี้ .... แล้วจะรอดูปลายสัปดาห์นี้ประชุมบอร์ด หวังว่าจะเห็นอะไรดี ๆ ออกมา 55555 !!!!!